01/04/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Provinciais
Modificación das bases reguladoras do Plan “DTC 93. Unha deputación para todos os concellos”

O Pleno da Deputación Provincial da Coruña, na sesión ordinaria que tivo lugar o vinte e oito de marzo de dous mil catorce (28/03/2014), acordou a aprobación do asunto que a continuación se menciona: O presente “Plan DTC 93 Unha deputación para todos os concellos” é un Plan da Deputación provincial da Coruña destinado aos 93 concellos da provincia que previsiblemente vaise financiar cunha achega provincial por importe de 18.000.000,00 € e ademais coas achegas que voluntariamente realicen os concellos para completar o financiamento dos investimentos. En principio, pártese de que nos expedientes de modificación de créditos que se poidan aprobar ao longo dos anos 2014 ou 2015 poda consignarse nas partidas de aplicación do presuposto provincial a cantidade de 18.000.000,00 € para o financiamento do Plan. Pero dado que aínda se descoñecen as posibilidades de financiamento da deputación, o DTC 93 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento e, en consecuencia, o Plan que poda aprobarse pola deputación poderá ser o resultado de reprogramacións de importes ou anualidades, consonte ao criterio de prioridade previsto na base 6. Por iso, a aprobación destas bases queda sometida á condición suspensiva da existencia de crédito adecuado e suficiente nos expedientes de modificación de créditos que a deputación poida aprobar ao longo do ano 2014 ou 2015 para o financiamento do DTC 93. Consonte co anterior, non se poderá realizar acto ningún que supoña directa ou indirectamente compromiso provincial de transcendencia presupostaria en tanto non se cumpra esta condición suspensiva. En ningún caso a presente convocatoria xerará dereito ningún a favor dos solicitantes mentres tanto non se dean as condicións presupostarias, procedimentais e xurídicas de aplicación. O artigo 36 da Lei 7/1985, de 2 de abril, reguladora das bases do réxime local, establece que é competencia propia das deputacións provinciais a asistencia e a cooperación xurídica, económica e técnica aos concellos, especialmente aos de menor capacidade económica e de xestión. Por iso, especialmente neste momento de crise económica, a finalidade deste plan é axudar aos concellos da provincia para garantir a adecuada prestación dos servizos públicos municipais esenciais mediante o financiamento dos investimentos financeiramente sostibles que de seguido se detallan. Non obstante, debe terse en conta que no BOE nº 46 do 22 de febreiro de 2014 publicouse o Real decreto-lei 2/2014, de 21 de febreiro, polo que se aproban medidas urxentes para reparar os danos causados nos dous primeiros meses de 2014 polas tormentas de vento e mar na fachada atlántica e na costa cantábrica, cuxa disposición final primeira modifica o texto refundido da Lei de facendas locais, aprobado polo Real decreto lexislativo 2/2004, no sentido de engadirlle unha nova disposición adicional decimosexta para concretar os requisitos dos “investimentos financeiramente sostibles” que poden financiarse con superávit presupostario, para os efectos do disposto na disposición adicional sexta da Lei orgánica 2/2012, de 27 de abril, de estabilidade presupostaria e sostenibilidade financeira. Dado que está previsto que o Plan DTC 93 desta Deputación se financie na anualidade 2014 con cargo a superávit presupostario, os investimentos que se soliciten polos concellos deben ser “financeiramente sostibles” e cumprir os requisitos fixados na citada nova disposición adicional decimosexta da Lei reguladoras das facendas locais. A) OBRAS E SUBMINISTRACIÓNS Obras de reparación ou mantemento cunha vida útil superior a 5 anos e que teñan reflexo presupostario nos grupos de programas que se concretan no primeiro parágrafo da citada nova disposición adicional decimosexta da Lei de facendas locais, que son os seguintes: o 161. Saneamento, abastecemento e distribución de augas. o 162. Recollida, eliminación e tratamento de residuos. o 165. Alumeado público. o 172. Protección e mellora do medio natural. o 412. Mellora das estruturas agropecuarias e dos sistemas produtivos. o 422. Industria. o 425. Enerxía. o 431. Comercio. o 432. Ordenación e promoción turística. o 441. Promoción, mantemento e desenvolvemento do transporte. o 442. Infraestruturas do transporte. o 452. Recursos hidráulicos. o 463. Investigación científica, técnica e aplicada. o 491. Sociedade da información o 492. Xestión do coñecemento Tamén poderán corresponder cos seguintes programas do segundo parágrafo desta norma, pero coa indicación de que cando o gasto sexa superior a 10 millóns de euros e supoña incremento dos capítulos 1 e 2 dos estados de gastos vinculados aos proxectos de investimentos requirirá autorización previa da Secretaría xeral de coordinación autonómica e local do Ministerio de facenda e administracións públicas. o 133. Ordenación do tráfico e do estacionamento. o 155. Vías públicas. o 171. Parques e xardíns. o 336. Protección do Patrimonio histórico-artístico. o 453. Estradas. o 454. Camiños veciñais. o 933. Xestión do patrimonio: aplicadas á rehabilitación e reparación de infraestruturas e inmobles propiedade da entidade local afectos ao servizo público (so os adscritos a servizos públicos que non correspondan cos contemplados nos restantes programas da estrutura presupostaria local) En todo caso, deben ser obras para as que o concello teña a plena dispoñibilidade dos terreos necesarios para a súa execución, e que non precisen de autorizacións ou, no caso de que sexan precisas, conten con elas xa no momento da solicitude, o que deberá acreditarse documentalmente como se indica na base 5. En canto as subministracións, quedan expresamente excluídas as adquisicións de mobiliario, enseres e vehículos, salvo os destinados á prestación do servizo público de transporte. B) ACHEGAS MUNICIPAIS A OUTROS PLANS, PROGRAMAS E CONVENIOS Financiamento da achega municipal para participar noutros plans, programas ou convenios da deputación ou doutras administracións públicas que teñan como obxecto as actuacións de reposición ou mantemento, ou as subministracións indicadas no apartado A) e que cumpran con todos os requisitos indicados. As obras ou subministracións para cuxa achega municipal se solicita financiamento, deben estar adxudicadas no momento da solicitude. C) PLAN COMPLEMENTARIO Por outra banda, o concello poderá solicitar actuacións dos tipos A) ou B) que desexe realizar para o caso de que se produzan remanentes por baixas na adxudicación dos contratos, ou por anulacións das actuacións. Non obstante, o concello poderá realizar, no seu momento, unha maior achega para completar o orzamento da actuación complementaria se fose necesario. Deste modo, a deputación aprobará o Plan DTC 93 Base xunto cun Plan complementario para aplicar os remanentes que se poidan orixinar. Se o concello inclúe varias obras o subministracións no Plan complementario, poderá decidir no seu momento aquela á que vai aplicar os remanentes xerados con independencia da súa orde de relación no Plan. Os destinatarios deste plan son os 93 concellos da provincia. De acordo coas esixencias da citada nova disposición adicional decimosexta, os concellos deben estar ao corrente nas súas obrigas coa Axencia Tributaria e coa Seguridade Social, e cumprir co previsto na disposición adicional sexta da Lei orgánica 2/2012, de 27 de abril. No suposto de non cumprilo, o investimento non pode supoñer gastos de mantemento e así debe quedar acreditado no seu Plan económico-financeiro convenientemente aprobado. O presente plan anual financiarase entre a deputación e os concellos que voluntariamente realicen achegas para o financiamento das actuacións a realizar. No suposto de que o concello realice achegas municipais voluntarias, deberá desagregar para cada actuación a parte que financia a deputación e a que financia o concello. Segundo se indica na base 1, en principio pártese de que nos expedientes de modificación de créditos que se poidan aprobar ao longo dos anos 2014 ou 2015 poda consignarse nas partidas de aplicación do presuposto provincial a cantidade de 18.000.000,00 € para o financiamento do Plan, e dado que aínda se descoñecen as posibilidades de financiamento da deputación, o DTC 93 concíbese co carácter de “Programación preventiva de actuacións”, suxeita polo tanto a revisión unha vez coñecidas as fontes do seu financiamento, e a reprogramacións de importes ou anualidades, consonte ao criterio de prioridade previsto na base 6. A cada concello asígnaselle unha cantidade de achega provincial calculada aplicando as variables ponderadas que de seguido se indican: No caso de concellos fusionados, calcularase o importe que lle correspondería aos concellos separadamente antes da fusión, e o resultado incrementarase nun 30%. Da aplicación destas porcentaxes aos datos dos 93 concellos destinatarios do Plan resulta a cantidade de achega provincial que se lles asigna a cada un deles, e que se transferirá aos concellos na forma establecida na base 8. O presente plan ten carácter de parcialmente “prepagable” no sentido de que o 50% da achega provincial transferirase aos concellos unha vez que se reciba a documentación requirida na forma prevenida para cada un dos tipos de actuacións descritas na base 8. As solicitudes presentaranse de xeito telemático, a través da páxina web da Deputación da Coruña.www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático será imprescindible que dispoñan de sinatura electrónica o secretario e o alcalde para asinar a documentación achegada, e tamén a persoa designada como representante para o envío da solicitude ao rexistro telemático. O prazo de presentación de solicitudes iniciarase o 1 de abril de 2014 e rematará ás 14.00 horas do día 19 de maio de 2014. A documentación administrativa e técnica será revisada e supervisada pola Deputación, que poderá realizar os requirimentos que estime necesarios para completar ou corrixir a documentación presentada. A documentación que debe presentarse é a que de seguido se indica: Certificación do acordo do Pleno do concello segundo o modelo que figura como ANEXO I a estas bases, no que se acepten expresamente estas bases e se aprobe a solicitude a realizar, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo á achega provincial e o que se financia con cargo á achega municipal voluntaria. No caso de que o concello realice achegas municipais voluntarias, deberá adoptar o compromiso firme de incluír no orzamento municipal crédito dabondo para o financiamento da achega municipal prevista. No caso de obras, no mesmo acordo indicarase expresamente que o concello conta cos terreos necesarios e coas autorizacións ou concesións administrativas precisas para a súa execución. Se o concello decide destinar a cantidade que se lle asigna neste plan ao financiamento da achega municipal obrigatoria para participar noutros plans ou programas da deputación ou doutras administracións públicas que teñan como obxecto as actuacións de reposición ou mantemento ou as subministracións indicadas nestas bases, deberá indicar os datos das actuacións ás que se destina e o plan no que se inclúen, desagregando o seu financiamento entre todas as administracións cofinanciadoras. Neste acordo incluirase a declaración do concello de que non solicitou nin percibiu ningunha subvención doutras administracións públicas para o financiamento das actuacións, e no caso de que existan axudas ou subvencións concorrentes doutras administracións ou da propia deputación para a execución da obra, deberá facilitar o detalle de cada unha delas e a acreditación de que a súa suma total non supera o 100% do seu importe. Igualmente, no devandito acordo autorízase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. De non outorgar esta autorización, o concello deberá presentar as certificacións oportunas coa documentación da solicitude e coa documentación xustificativa requirida para o pago. Non obstante, os municipios de gran poboación formalmente acollidos ao réxime previsto na Lei 57/2003, de 16 de decembro, de medidas para a modernización do goberno local, poderán adoptar o acordo de participación neste Plan polo órgano municipal que teña atribuída a competencia. A) OBRAS E SUBMINISTRACIÓNS Proxecto técnico das obras ou prego de prescricións técnicas das subministracións, co contido establecido no Real decreto lexislativo 3/2011, de 14 de novembro, polo que se aproba o texto refundido da Lei de contratos do sector público (BOE nº 276 do 16 de novembro de 2011). Informe técnico individual para cada un dos proxectos presentados, no que se indiquen expresamente as autorizacións administrativas que se precisan para a súa execución, a dispoñibilidade dos terreos necesarios e outros aspectos de interese que deban terse en conta. Se se precisan autorizacións deberá achegarse o correspondente documento acreditativo de que o concello xa conta con elas. No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 86 do citado Real decreto lexislativo 3/2011. O orzamento mínimo de cada proxecto técnico de obra ou prego de prescricións técnicas das subministracións establécese en 30.000,00 euros. B) ACHEGAS MUNICIPAIS A OUTROS PLANS, PROGRAMAS E CONVENIOS (ANEXO II) Debe presentarse unha ficha resumo cos datos das obras cuxa achega municipal se vai incluír neste Plan, detallando o seu financiamento desagregado segundo o modelo que figura como Anexo II a estas bases. Para cada investimento deberá presentarse unha memoria económica específica asinada polo Alcalde, que conterá unha previsión dos gastos de mantemento, os posibles ingresos ou a redución de gastos que poida xerar durante a súa vida útil, coa finalidade de acreditar que o investimento permite durante a súa execución, mantemento e liquidación dar cumprimento aos obxectivos de estabilidade presupostaria e de débeda pública da corporación. Ademais, deberá conter a proxección dos efectos presupostarios e económicos que poderían derivarse do investimento no horizonte temporal da súa vida útil. O Interventor do concello emitirá un informe sobre os seguintes extremos: - sobre a consistencia e soporte das proxeccións da citada memoria en relación coas esixencias da norma - se os investimentos solicitados reúnen os requisitos para ser considerados financeiramente sostibles, indicando as partidas presupostarias de imputación - e sobre se o concello cumpre co previsto na disposición adicional sexta da Lei orgánica 2/2012, de 27 de abril; e no suposto de non cumprilo, se o investimento pode supoñer ou non gastos de mantemento e así queda acreditado no seu Plan económico-financeiro convenientemente aprobado Se o informe do Interventor é desfavorable, deberá acreditarse que foi remitido ao órgano competente da Administración Pública que teña atribuída a tutela financeira do concello. Á vista da documentación presentada, o pleno da Deputación poderá aprobar un Plan partindo das solicitudes presentadas polos concellos. O Plan poderá aprobarse nunha ou varias fases, unha vez coñecidas as posibilidades de financiamento da deputación e acreditada a dispoñibilidade presupostaria adecuada e suficiente. O Plan que se aprobe poderá ser o resultado de axustes ou reprogramacións de importes ou anualidades, aplicándose como “criterio de prioridade” a poboación dos concellos, de xeito que terán prioridade as solicitudes presentadas polos concellos de menor poboación. Unha vez aprobado o plan, someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, de 22 de xullo, de administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira informe, poderanse proseguir os trámites. A aprobación definitiva do Plan Adicional que máis adiante se aprobe, financiado coas baixas de licitación ou anulacións de proxectos que se aprobe no marco do Plan Complementario, realizarase mediante Resolución da Presidencia na que se declare cumprida a condición de existencia de crédito suficiente e en consecuencia se declare definitivamente aprobado o Plan Adicional no que se incluirán as obras ou subministracións previstas no Plan complementario de aqueles concellos para os que exista crédito para o seu financiamento. Os concellos contratarán as obras de acordo co texto refundido da Lei de contratos do sector público, mediante procedemento aberto con multiplicidade de criterios de valoración, mediante procedemento aberto cun único criterio de valoración ou mediante procedemento negociado, utilizando os pregos-tipo de cláusulas administrativas particulares aprobados expresamente por esta Deputación. O concello debe cubrir en cada expediente o correspondente cadro de características do contrato. Excepcionalmente, as obras poderán executarse pola propia administración de acordo co establecido no artigo 24 do citado texto refundido da Lei de contratos do sector público. Non se poderá realizar a adxudicación mediante contrato menor. En canto ao prazo para adxudicar as actuacións do Plan, os concellos poderán adxudicar as actuación incluídas no Plan ata o 1 de outubro de 2014. Non obstante, este prazo poderá ser prorrogado mediante Resolución de Presidencia tras a solicitude motivada do concello. Non obstante, no caso de que a aprobación do Plan se produza por fases ao longo do ano 2014 ou 2015, a deputación poderá establecer outras datas para a contratación das obras. As baixas que se produzan no plan destinaranse a minorar a achega municipal que se realice ata anular, se fora posible, a dita achega. O resto da baixa destinarase a minorar a achega provincial na correspondente actuación. Unha vez adxudicadas as obras deberá remitirse á esta deputación, de xeito telemático, a seguinte documentación: - Listaxe das obras cos datos de adxudicación debidamente cubertos no modelo que se enviará ao concello coa circular de contratación - A certificación do acordo ou resolución de adxudicación do contrato - Documento administrativo no que se formalicen os correspondentes contratos - Acta de comprobación do replanteo - No caso de adxudicación mediante procedemento negociado, deberá presentarse a seguinte documentación: - xustificación da publicidade da licitación ou a consulta a 3 empresas - a relación das ofertas presentadas cos seus respectivos importes - informe técnico xustificativo da aplicación dos criterios da adxudicación previstos na cláusula 15 en relación co Anexo IV do prego de cláusulas administrativas, coa valoración aplicada as ofertas presentadas - No caso de adxudicación mediante procedemento aberto cun único criterio de valoración-factor prezo, ou con multiplicidade de criterios de valoración deberá presentarse a seguinte documentación: - xustificación da publicidade da licitación - a relación das ofertas presentadas cos seus respectivos importes - informe técnico xustificativo da aplicación dos criterios de adxudicación previstos no prego de cláusulas administrativas, coa valoración aplicada as ofertas presentadas - No caso de que foran executadas pola propia administración, debera presentarse o informe do secretario do concello no que se indique cal dos supostos é de aplicación ao caso concreto, dos contidos no artigo 24 do Real Decreto Lexislativo 3/2011 e a acta de inicio das obras. A deputación transferirá ao concello o importe da achega provincial segundo se detalla a continuación para cada un dos tipos de actuacións incluídas neste plan. En todo caso ao realizarse o pagamento con caracter parcialmente prepagable, o concello deberá xustificar a efectiva aplicación da achega provincial recibida á finalidade para a que foron transferidos. A presentación da documentación será telemática. No caso de que os importes das obras executadas polo concello incluidas dentro do plan así como do resto das actuacións realizadas, sexan inferiores as cantidades transferidas ao concello, iniciarase un procedemento de reintegro da cantidade que corresponda. O concello queda obrigado a facilitar canta información lle sexa requirida pola deputación. A) OBRAS E SUBMINISTRACIÓNS - OBRAS: O concello deberá notificar á deputación cunha antelación mínima de 15 días a data prevista para realizar tanto a comprobación de replanteo da obra, como a súa recepción, para que poda asistir un representante da deputación se o considera conveniente. Non obstante, se no prazo de dez días contados desde o día seguinte ao de recepción desta comunicación, a deputación non comunica ao concello a designación do técnico da deputación que asistirá a ditos actos, o concello poderá realizalos sen a presenza de persoal da deputación. Cando se reciba na deputación a acta de comprobación de replanteo da obra, a deputación transferirá ao concello, con caracter de prepagable, o 50% da achega da deputación calculada sobre o presuposto de adxudicación de cada actuación. As obras executaranse polos respectivos concellos con arranxo ao proxecto técnico da obra ou prego de prescricións técnicas da subministración. A dirección e a execución das obras realizaraas o concello correspondente, sen prexuízo da posibilidade de que a deputación realice as inspeccións que considere convenientes. As modificacións dos contratos tramitaranse, no seu caso, polo concello, de acordo co establecido no Real decreto lexislativo 3/2011 citado. De calquera xeito, requirirase a redacción dun proxecto reformado que será aprobado polo concello e posteriormente pola deputación. Calquera incremento que se derive da execución do proxecto deberá ser financiado integramente polo concello correspondente. Á medida que se execute a obra, os concellos deben presentar na deputación as correspondentes certificacións de execución das obras ou as facturas, debidamente aprobadas polo órgano municipal competente, para a súa aprobación técnica pola deputación. Xunto coa primeira certificación deberán presentarse dúas fotografías onde se reflicta a colocación do cartel na obra e no seu contorno, conforme ao modelo establecido. Cando se presente a derradeira certificación de execución ou factura acompañada da “acta de recepción”, así como a certificación acreditativa da aprobación da certificación ou factura polo órgano municipal competente e a acreditación de ter destinado o importe anticipado a realizar os pagos correspondentes, a deputación transferirá ao concello o 50% ou resto da achega provincial, calculada sobre o presuposto de adxudicación, correspondente ao investimento executado. Todas as obras deberán estar terminadas o 1 de outubro de 2015. Non obstante, este prazo poderá ser prorrogado mediante Resolución de Presidencia tras a solicitude motivada do concello. - SUBMINISTRACIÓNS: Cando se reciban na deputación os datos de adxudicación da subministración, a deputación transferirá ao concello, con carácter de prepagable, o 50% da achega da deputación calculada sobre o presuposto de adxudicación. Cando se reciba na deputación a factura aprobada polo órgano municipal competente acompañada da acta de recepción, a deputación transferirá ao concello o 50% ou resto da achega da deputación. Todas as subministracións deberán estar realizadas o 1 de outubro de 2015. Non obstante, este prazo poderá ser prorrogado mediante Resolución de Presidencia tras a solicitude motivada do concello. B) ACHEGAS MUNICIPAIS A OUTROS PLANS, PROGRAMAS E CONVENIOS A deputación transferirá ao concello o 50% da achega provincial aplicada a esta finalidade logo da aprobación do plan polo pleno en base aos datos que figuran no ANEXO II presentado coa solicitude de participación no plan. Os concellos deberán presentar na deputación, ata o 1 de outubro de 2015, un informe asinado pola Intervención ou Secretaría-intervención do concello xustificativo da achega provincial, así como a acta de recepción do investimento ou informe técnico xustificativo da súa execución segundo o modelo que figura como ANEXO III ás bases. Á vista da citada documentación anexa a deputación transferirá ao concello o 50% ou resto da achega provincial solicitada para esta finalidade. Unha vez que o concello realice o pago da citada cantidade, enviarase á deputación o xustificante do pagamento. O concello queda obrigado a facilitar canta información lle sexa requirida pola deputación. A interpretación e a resolución das dúbidas que puidesen xurdir serán resoltas polo Presidente da Deputación, previo informe da Secretaría e da Intervención. Para o non disposto expresamente nas presentes bases, aplicarase supletoriamente o establecido na Lei 38/2003 de 17 de novembro, xeral de subvencións. A Coruña 28 de marzo de 2014 O presidente, O Secretario 1º) Participar no “Plan DTC 93 Unha deputación para todos os concellos” da Deputación Provincial da Coruña, cuxas bases se coñecen e aceptan na súa totalidade, e solicitar a aplicación da subvención asignada a seguinte finalidade: A) Obras e subministracións Aprobar os correspondentes proxectos técnicos. B) Achegas municipais a outros plans, programas ou convenios C) Resumo 2º) Aprobar o Plan Complementario no que se inclúen as actuacións que a continuación se indican, e aprobar os correspondentes proxectos ou pregos de prescricións das obras ou subministracións: 3º) Declarar que o concello conta cos terreos, autorizacións e concesións necesarios para a execución da obra.4º) (Só no caso de que exista achega municipal voluntaria) Para o financiamento do importe da achega municipal, este concello comprométese a incluír no orzamento municipal correspondente, crédito dabondo para o seu financiamento.5º) Declarar que o concello non solicitou nin percibiu ningunha subvención doutras administracións públicas para o financiamento do investimento ou do gasto corrente para o que se solicita a achega provincial, no caso de que existan axudas ou subvencións concorrentes doutras administracións para a súa execución, achegarase o detalle de cada unha delas, acreditándose que a súa suma total non supera o 100% do seu importe.6º) Autorízase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. E para que así conste, expido a presente certificación, de orde e co visto e prace do Sr. alcalde, en, de. V. e pr. O alcalde A efectos do pagamento do 50% da achega provincial, informo que o concello adquiriu o compromiso de realizar unha achega municipal pola cantidade que se indica, ou que a Administración que xestiona o Plan ou Programa realizou o requirimento de ingreso do citado importe: (Lugar, data e nome da persoa que asina o documento) A efectos da xustificación e pagamento do 50% ou resto da achega provincial solicitada, xúntase a acta de recepción do investimento ou informe técnico xustificativo da súa execución. Unha vez que o concello realice o pago da citada cantidade, enviarase á deputación o xustificante do pagamento. (Lugar, data e nome da persoa que asina o documento) (previsión dos gastos de mantemento, dos posibles ingresos ou a redución de gastos que poida xerar durante a súa vida útil, coa finalidade de acreditar que o investimento permite durante a súa execución, mantemento e liquidación dar cumprimento aos obxectivos de estabilidade presupostaria e de débeda pública da corporación) (proxección dos efectos presupostarios e económicos que poderían derivarse do investimento no horizonte temporal da súa vida útil) En ______________________ a _______________________ do 2014 O alcalde Asdo:________________________ (previsión dos gastos de mantemento, dos posibles ingresos ou a redución de gastos que poida xerar durante a súa vida útil, coa finalidade de acreditar que o investimento permite durante a súa execución, mantemento e liquidación dar cumprimento aos obxectivos de estabilidade presupostaria e de débeda pública da corporación) (análise sobre se os investimentos solicitados reúnen os requisitos para ser considerados financeiramente sostibles, indicando as partidas presupostarias de imputación) (Informe sobre se o concello cumpre co previsto na disposición adicional sexta da Lei orgánica 2/2012, de 27 de abril; e no suposto de non cumprilo, se o investimento pode supoñer ou non gastos de mantemento e así debe quedar acreditado no seu Plan económico-financeiro convenientemente aprobado) (Se o informe do Interventor é desfavorable, deberá acreditarse que foi remitido ao órgano competente da Administración Pública que teña atribuida a tutela financeira do concello, indicando a data da súa remisión) En ______________________ a _______________________ do 2014 O Interventor Asdo:________________________ O que se expón ao público por un prazo de dez días, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 28 de marzo de 2014 O Presidente O Secretario Diego Calvo Pouso José Luis Almau Supervía